Hannovere

Hannovere (vācu: Hannover, lejasvācu: Hannober) ir Vācijas pilsēta, kas atrodas valsts ziemeļos, Leines upes krastos. Hannovere ir Lejassaksijas federālās zemes administratīvais centrs un lielākā pilsēta. Hannoveres administratīvajās robežās dzīvo 518 386 iedzīvotāji, bet tās aglomerācijā dzīvo 1,119 miljoni iedzīvotāju. Pēc iedzīvotāju skaita tā ir trīspadsmitā lielākā Vācijas pilsēta un 56. lielākā Eiropas Savienības pilsēta. Hannovere atrodas 285 km uz rietumiem no Berlīnes, 151 km uz dienvidiem no Hamburgas, 631 km uz ziemeļiem no Minhenes un 85 km uz austrumiem no Osnabrikas. Mūsdienās Hannovere ir pazīstama kā lielu starptautisku izstāžu centrs, no kurām pazīstamākā ir CeBIT. Pilsēta ir nozīmīgs dzelzceļa un autobāņu mezgls. Pilsētā atrodas vairākas universitātes un medicīnas skola, starptautiska lidosta un liels zoodārzs. Katru gadu pilsētā notiek Hannoveres Oktoberfest, kas ir otrais lielākais Oktoberfest pasaulē. 2000. gadā pilsētā norisinājās Expo 2000. Svarīgi darba devēji ir Volkswagen, Continental, Talanx, VHV un Hannover Re. Vēsture Pilsēta izveidojās 13. gadsimtā zvejnieku ciema vietā. 1636. gadā kļuva par Hannoveres kūrfirstes centru. No 1814. līdz 1866. gadam bija neatkarīgās Hannoveres Karalistes galvaspilsēta. Hannoveres valdnieki 1714. gadā kļuva arī par Lielbritānijas karaļiem, un līdz 1837. gadam Apvienotās Karalistes karalis bija arī Hannoveres monarhs. Hannovere smagi cieta Otrais pasaules kara laikā — bojā gāja 2/3 no pilsētas apbūves. Cilvēki Hannoverē dzimuši: Rūdolfs Augšteins (Rudolf Augstein; 1923—2002) — žurnālists Hanna Ārente (Hannah Arendt; 1906—1975) — filozofe Jirgens fon Bekerāts (Jürgen von Beckerath; 1920—2016) — ēģiptologs Johans Hartvigs Ernsts fon Bernstorfs (Johann Hartwig Ernst von Bernstorff; 1712—1772) — dāņu politiķis Džordžs I (George I; 1660—1727) — Lielbritānijas karalis Džordžs II (George II; 1683—1760) — Lielbritānijas karalis Ernsts Augusts (Ernst August; 1845—1923) — Hannoveres kroņprincis Ernsts Augusts V (Ernst August; 1954) — augstmanis Emīls Berliners (Emile Berliner; 1851—1929) — izgudrotājs Franciss Buholcs (Francis Buchholz; 1954) — mūziķis Fabians Ernsts (Fabian Ernst; 1979) — futbolists Paskuals Jordans (Pascual Jordan; 1902—1980) — fiziķis Heršels Grīnspans (Herschel Grynszpan; 1921—1942) — terorists Augusts Grīzebahs (August Grisebach; 1814—1879) — botāniķis Kerolaina Heršela (Caroline Herschel; 1750—1848) — britu astronome Viljams Heršels (William Herschel; 1738—1822) — britu astronoms Alfrēds Hugenbergs (Alfred Hugenberg; 1865—1951) — uzņēmējs un politiķis Emīls Knēfenāgels (Emil Knoevenagel; 1865—1921) — ķīmiķis Horsts Matajs Kvelle (Horst Matthai Quelle; 1912—1999) — filozofs Ferdinands fon Lindemanis (Ferdinand von Lindemann; 1852—1939) — matemātiķis Luīze (Luise von Mecklenburg-Strelitz; 1776—1810) — Prūsijas karaliene Ingo Mecmahers (Ingo Metzmacher; 1957) — diriģents Klauss Meine (Klaus Meine; 1948) — mūziķis Otto Frics Mejerhofs (Otto Fritz Meyerhof; 1884—1951) — ārsts Pērs Mertezakers (Per Mertesacker; 1984) — futbolists Martina Millere (Martina Müller; 1982) — tenisiste Valters Millers (Walther Müller; 1905—1979) — fiziķis Benno Onezorgs (Benno Ohnesorg; 1940—1967) — students Ervīns Panofskis (Erwin Panofsky; 1892—1968) — mākslas vēsturnieks Rūdolfs Erihs Raspe (Rudolf Erich Raspe; 1736—1794) — rakstnieks Bernhards Rusts (Bernhard Rust; 1883—1945) — politiķis Augusts Vilhelms Šlēgelis (August Wilhelm Schlegel; 1767—1845) — dzejnieks Frīdrihs Šlēgelis (Karl Wilhelm Friedrich von Schlegel; 1772—1829) — filozofs Kurts Šviterss (Kurt Schwitters; 1887—1948) — mākslinieks Franks Vēdekinds (Frank Wedekind; 1865—1918) — dramaturgs Sadraudzības pilsētas Hannoveres sadraudzības pilsētas ir: Blantaira, Malāvija (1968) Bristole, Lielbritānija (1947) Hirosima, Japāna (1983) Leipciga, Vācija (1987) Perpiņāna, Francija (1960) Poznaņa, Polija (1979) Ruāna, Francija (1966) Atsauces Ārējās saites Vikikrātuvē par šo tēmu ir pieejami multivides faili. Skatīt: Hannovere. Encyclopædia Britannica raksts (angliski) Brockhaus Enzyklopädie raksts (vāciski) Mūsdienu Ukrainas enciklopēdijas raksts (ukrainiski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski) Katoļu enciklopēdijas raksts (angliski) Ebreju enciklopēdijas raksts (angliski)